شەفەق نیوز/ نێچیرڤان بارزانی سەرۆک هەرێم کوردستان، ئمڕوو شەممە، پیروزبایی لە بزوتنەوەی گۆڕان کرد لە یاد دامەزراننی، و لەخود وەختەگە جەختکردە بان یەکێتی ریزەگە له‌ ناونی هێز و لایەنە سیاسیە کوردستانیەگان، ئەرا وەپشتسەرنان ئی قۆناغ سەختە ک هەرێم وەخوەی دوینێد.
بارزانی لە پەیام پیروزباییەگە ک چاپیگی روسیە ئاژانس شەفەق نیوز وت: بزوتنەوەی گۆڕان لەوەخت دامەزراننی لەبان دەس رەحمەتی نۆشیروان موستەفا، دەوریگ سایسی دیارییگ و سەرەکی رانی، ئیسەیش خوەی لایەن جووڵه‌کەر و سەرکیەگییگە لە دروسکردن حکومەت و کارە سیاسیەگە و خاوەن هەڵوێستەیل وەرپرسایەتیە.
وباس لە ئومید خوەی کرد ک ئاهەنگەگە وەی بۆنە هێزیگ زیاتر بیەێدە بزوتنەوەگە لە خەبات سیاسی ئەرا ئەنجام داین ئامانجەیل گەلەگەمان، و ئی بۆنە بوودە هووکاریگ لە قویلەو کردن هەست هاوکاری و خەبات هاوبەشی.
سەرۆک هەرێم هەمیش وت: ئی رەوشەیل جیوازە و قەیرانەیلە ک کەفنە وەر کوردستان یه‌کێتی ریزەگان لە گشت لایەنەگان خوازێد، تا بتوێنیمن ئی قۆناغ سەختە بنەێمنە پشتسەر، و تا گەلەگەمان رەد بکەێمن لە قەیران وگرفتەیل بایەسە مافە دەستوریەگان هەرێم کوردستان بپاریزیمن، و گامەیلی زیاتر بنەیمن ئه‌را خزمەت گەل کوردستان.
